[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Buddsoddi mewn Gwirfoddolwyr \u2013 blwyddyn yn ddiweddarach"}, {"text_idx": "#000008", "text": "Mae\u2019r Dyfarniad Buddsoddi mewn Gwirfoddolwyr yn safon ansawdd sy\u2019n fuddiol i unrhyw fudiad sy\u2019n cynnwys gwirfoddolwyr. Os ydych chi\u2019n gweithio mewn mudiad sy\u2019n cynnwys gwirfoddolwyr, yna byddai Buddsoddi mewn Gwirfoddolwyr o fudd i chi a\u2019ch mudiad."}, {"text_idx": "#000010", "text": "Fel proses, mae gan y safon Buddsoddi mewn Gwirfoddolwyr chwe cham syml."}, {"text_idx": "#000013", "text": "Ni fydden ni wedi gallu cyflawni\u2019r prosiect hwn heb gyfraniadau gwych ein cronfa o Aseswyr ac Aseswyr Arweiniol. Rydyn ni\u2019n dibynnu\u2019n llwyr ar y gwaith y mae ein partneriaid allanol yn eu cyflawni wrth gynrychioli CGGC. Mae gennym ni grw\u0302p o bartneriaid allanol, sydd newydd eu recriwtio a\u2019u hyfforddi fel Aseswyr IiV, ynghyd a\u0302 rhai Aseswyr ac Aseswyr Arweiniol IiV mwy profiadol sy\u2019n gweithio\u2019n wych gyda\u2019i gilydd, ac rydyn ni mor ddiolchgar am y sgiliau unigryw, y syniadau a\u2019r proffesiynoldeb y mae pob un ohonyn nhw\u2019n eu cyflwyno\u2019n unigol i\u2019r ti\u0302m IiV yng Nghymru."}, {"text_idx": "#000019", "text": "Mae Buddsoddi mewn Gwirfoddolwyr yn safon sy\u2019n cyfeirio at dimau hefyd. Mae\u2019r broses yn cymryd 13 mis a bydd yn eich helpu i ddatblygu sgiliau gweithio mewn ti\u0302m cryfach o fewn eich mudiad, wrth i gydweithwyr, gwirfoddolwyr ac Ymddiriedolwyr weithio\u2019n agos i fodloni\u2019r safon."}, {"text_idx": "#000021", "text": "Bydd nodi cydweithwyr, gwirfoddolwyr ac ymddiriedolwyr a\u0302 sgiliau, profiad a gwybodaeth benodol sy\u2019n berthnasol i\u2019r safon yn eich helpu i ddyrannu dangosyddion gwahanol yn briodol i\u2019r unigolyn cywir. Bydd dathlu eich gwirfoddolwyr a\u2019u cynnwys yn y broses yn addysgu pawb dan sylw gryn dipyn a bydd yn amlygu meysydd sydd angen eu gwella."}, {"text_idx": "#000024", "text": "Fel y nodwyd uchod, y ffordd orau o ennill Buddsoddi mewn Gwirfoddolwyr yw gweithio\u2019n agos gyda\u2019ch ti\u0302m a defnyddio\u2019r holl gapasiti ac adnoddau. Byddwch chi\u2019n dysgu llawer dim ond drwy\u2019r ymarferiad hwn! Siaradwch a\u0302\u2019ch cydweithwyr, siaradwch a\u0302\u2019ch gwirfoddolwyr a\u2019ch ymddiriedolwyr a lluniwch gynllun gyda\u2019ch gilydd. Ewch ati i benderfynu pam a sut rydych chi\u2019n mynd i fynd i\u2019r afael a\u0302 hwn fel ti\u0302m, a dechreuwch sylwi ar bethau rydych chi\u2019n ei wneud a allai fod yn dystiolaeth o\u2019ch gwaith rhagorol!"}, {"text_idx": "#000027", "text": "Ymunwch a\u0302 ni ar y daith IiV a gwneud y mwyaf o\u2019ch amser gyda\u2019n ti\u0302m IiV gwych yng Nghymru!"}, {"text_idx": "#000031", "text": "Ymunwch a\u0302 ni ar y cyfryngau cymdeithasol"}]